Folketing
2008-01-15

Jeg vil sige, at det, fru Kirsten Brosbøl snakker om, for mig virker fuldstændig forvirrende. For det første har Dansk Folkeparti givet udtrykkeligt udtryk for, at vi selvfølgelig ønsker, at der skal ske nogle ting for Afrika, og at vi synes, at de ting, der er sket, har været målrettede og effektive. Men vi mener, at hvis der skal større vækst til Afrika, så skal tingene ske - eller jeg må hellere sige, at de skal ændres, for så er jeg sikker på, at ordføreren forstår det - for lige netop at opnå den store effekt for Afrika. Så vil jeg sige, at når du blander PSO og de forskellige ting sammen, så kunne det være, at du skulle holde rede i, hvor de hører til, for PSO hører ikke til hos det andet. Det lyder ret rodet, når du fremlægger dine ting, må jeg sige. Sådan lød det for mig.